**Ministru kabineta noteikumu projekta "Grozījumi Ministru kabineta 2018. gada 19. jūnija noteikumos Nr. 347 "Izlīguma procesa noteikumi"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts probācijas dienesta (turpmāk – Dienests) iniciatīva un 2017. gada 14. decembrī pieņemtais Fizisko personu reģistra likums (turpmāk – FPRL). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Dienests organizē un vada izlīguma procesu kriminālprocesā un lietās par audzinoša rakstura piespiedu līdzekļu piemērošanu bērniem. Šo izlīguma funkciju īsteno Ministru kabineta 2018. gada 19. jūnija noteikumos Nr. 347 "Izlīguma procesa noteikumi" (turpmāk - MK noteikumi Nr. 347) noteiktajā kārtībā. 2017. gada 14. decembrī Saeimā tika pieņemts FPRL. Šobrīd Iedzīvotāju reģistra likums paredz, ka iedzīvotāju uzskaite notiek Iedzīvotāju reģistrā. Pēc FPRL spēkā stāšanās fizisko personu reģistrāciju un uzskaiti apkopos Fizisko personu reģistrā.  Organizējot izlīguma procesu, probācijas klienti, cietušie, likumiskie pārstāvji, ja persona ir nepilngadīgais vai persona, pār kuru ir nodibināta aizgādnība, tulki, juridisko personu pārstāvji (turpmāk kopā – izlīguma procesa dalībnieki) vairākumā gadījumu ir reģistrēti Iedzīvotāju reģistrā, bet atsevišķos gadījumos tie var nebūt reģistrēti Iedzīvotāju reģistrā. Primāri gan MK noteikumos Nr. 347, gan kopumā tiesiskajās attiecībās starp privātpersonu un valsti personu identificēšanai tiek izmantoti valsts informācijas sistēmā (šobrīd Iedzīvotāju reģistrs, nākotnē Fizisko personu reģistrs) esošie dati, kas ļauj personu nepārprotami identificēt, bet iespēja norādīt citas ziņas, kas palīdz identificēt personu, ir īstenojama tikai gadījumā, ja personai Latvijas Republikā nav piešķirts personas kods.  Ņemot vērā minēto, lai izvairītos no grozījumu veikšanas MK noteikumos Nr. 347, gadījumos, kad mainās reģistrs, kurā tiek uzkrātas ziņas par personām, kā arī lai nodrošinātu tiesisko noteiktību un konkrētu izlīguma procesa dalībnieku identificēšanu, noteikumu projekts paredz MK noteikumos Nr. 347 aizstāt vārdus "ja persona nav reģistrēta Iedzīvotāju reģistrā" ar vārdiem "ja personai Latvijas Republikā nav piešķirts personas kods", kā arī precizēt normas attiecībā uz juridisko personu pārstāvjiem un tulkiem, paredzot, ka dokumentos norāda ziņas, kas palīdz identificēt personu, ja personai Latvijas Republikā nav piešķirts personas kods. Turpmāk izlīguma procesa dalībniekiem, kuriem likumā noteiktā kārtībā nebūs piešķirts personas kods, būs jānorāda jebkurš cits identifikators, lai nepārprotami varētu identificēt konkrēto personu. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums netieši ietekmēs izlīguma procesa dalībniekus. Papildus šie grozījumi ietekmēs procesa virzītājus un starpniekus, jo minētās personas norādīs personas datus pieprasījumā, ierosinājumā un izlīgumā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina administratīvo slogu. |
| 3. | Administratīvo izmaksu monetārs novērtējums | Noteikumu projekts neparedz jaunas administratīvās izmaksas Dienestam un iesaistītajām sabiedrības mērķgrupām. |
| 4. | Atbilstības izmaksu monetārs novērtējums | Noteikumu projekts neparedz atbilstības izmaksas. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 5. punktā noteiktajam sabiedrības līdzdalība noteikumu projekta izstrādes stadijā nav nepieciešama, jo noteikumu projekts nemaina esošo regulējumu vai neparedz ieviest jaunas politiskās iniciatīvas. Noteikumu projektā paredzētie grozījumi ir tehniski un nav lietderīgi nodrošināt sabiedrības līdzdalību noteikumu projekta izstrādē, ņemot vērā, ka grozījumi būtiski neietekmē sabiedrības tiesības un tiesiskās intereses. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde notiks esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Ielītis 67021192

Janis.Ielitis@vpd.gov.lv